ПОЛ ВЕРЛЕН

СОНЕТ

ДА СЕ РАЗРИДАЕШ

Част 0 от „Другите книги“

Превод от френски: Кирил Кадийски, 1994

chitanka.info

Стар мирови съдия — тъпак,

но майстор в не една измама,

затътрен с мъка, кривокрак,

с корем издут и с бюст на дама,

бездарен — ще го кажа пак! —

безочлив и хитрец за двама,

душа дребнава, пръв простак

и кух, но с гланц — като реклама.

Аз не забравих — не, не, не! —

(ей тия комплименти в рими

са доказателство поне)

аз не забравих твойто име,

търбуха ти, гласа лукав,

ни лустрото — ни моя гняв.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги